Ռայո Պիյրոյա

Ռայո Պիյրոյա (, ), էստոնացի ֆուտբոլիստ (կենտրոնական պաշտպան) և ֆուտբոլային ֆունկցիոներ։ Հանդես է եկել Էստոնիայի հավաքականի կազմում 1998 թվականից մինչև 2013 թվականը։ Հինգ անգամ ճանաչվել է Էստոնիայի լավագույն ֆուտբոլիստ։ 2014 թվականի նոյեմբերին դարձել է «Պյառնու» ֆուտբոլային ակումբի նախագահ։

Կարիերա

Ակումբային 
1999-2004 թվականներին Ռայո Պեյրոյան խաղացել է Տալլինի «Ֆլորա» ակումբում, որի հետ նա երկու անգամ դարձել է Էստոնիայի չեմպիոն և մեկ անգամ նվաճել երկրի Սուպերգավաթը։ 2003 թվականին 11 ամսով վարձավճարով տեղափոխվել է նորվեգական «Վոլերենգա» ակումբ՝ հետագա գնման իրավունքով։ 2005 թվականին պաշտպանը տեղափոխվել է նորվեգական «Ֆրեդրիկստադ» ակումբ, որի կազմում խաղացել է 8 մրցաշրջան։ Նորվեգական ակումբի կազմում 2006 թվականին նվաճել է Նորվեգիայի գավաթը, 2008 թվականին արժանացել առաջնության արծաթե մեդալի։ Այնուհետև հանդես է եկել Հոլանդիայի առաջնության «Վիտես» ակումբի կազմում, բայց վնասվածքների պատճառով կարողացել է անցկացնել ընդամենը երկու խաղ։ 2012 թվականին՝ մեջքի վիրահատությունից հետո, վերադարձել է Տալլինի «Ֆլորա» ակումբ։ 2013 թվականի մրցաշրջանն անցկացրել է առաջին լիգայի «Չենդու Բլեյդս» չինական ակումբում։ 2014 թվականի հոկտեմբերին խաղացողը հայտարարել է, որ առողջական խնդիրների պատճառներով ավարտում է խաղացողի կարիերան։ Նրա հրաժեշտի հանդիպումը կայացել է մարտի 31-ին Լիլլեկյուլի մարզադաշտում և եղել է հանդիպումը Էստոնիայի և Իսլանդիայի հավաքականների միջև։

Ազգային հավաքական 
Էստոնիայի ազգային հավաքականում Ռայո Պիյրոյան սկսել է խաղալ  1998 թվականին։ 2013 թվականի հոկտեմբերին՝ Թուրքիայի հավաքականի դեմ խաղում, հերթական անգամ ստացել է ազդրի վնասվածք։ Այդ խաղից հետո այլևս հավաքական չի հրավիրվել։ Ընդհանուր առմամբ, Ռայոն Էստոնիայի հավաքականի կազմում անցկացրել է 113 հանդիպում և խփել 8 գոլ։ 2015 թվականի մարտի 31-ին  հավաքականի հետ անցկացրել է իր հրաժեշտի հանդիպումը՝ մասնակցելով Իսլանդիայի հավաքականի դեմ խաղին, որի ընթացքում խաղադաշտում անցկացրել է 13 րոպե։ Խաղն ավարտվել է ոչ-ոքի՝ 1։1 հաշվով։ Այդ ժամանակ ֆուտբոլիստը դարձավ Էստոնիայի հավաքականի յոթերորդ անդամը, որի պատվին անցկացվել է հրաժեշտի խաղ։

«Պյառնու» ակումբի նախագահ 
2014 թվականի նոյեմբերին Ռայո Պեյրոյան դարձել է «Պյառնու» ֆուտբոլային ակումբի նախագահ, որը 2015 թվականին կատարել է նորամուտն Էստոնիայի Պրեմիեր լիգայում։

Ելույթների վիճակագրություն

Ակումբային

Միջազգային վիճակագրություն 
2017 թվականի մայիսի 25-ի տվյալներով

Ձեռքբերումներ

Թիմային 
«Ֆլորա»
 Էստոնիայի չեմպիոն (2) – 2001, 2002 
 Էստոնիայի Սուպերգավաթի դափնեկիր (1) – 2002

«Ֆրեդրիկստադ»
 Նորվեգիայի առաջնության արծաթե մեդալակիր (1) – 2008
 Նորվեգիայի գավաթակիր (1) – 2006

Անձնական 
 Էստոնիայի լավագույն ֆուտբոլիստ (5) – 2002, 2006, 2007, 2008, 2009

Պետական ​​մրցանակներ 
 Սպիտակ աստղի շքանշան V դասի (2016)

Անձնական կյանք 
Կինը՝ Մերի, նախկին դահուկորդ է։ Ազատ ժամանակ Ռայո Պիյրոյան զբաղվում է ձկնորսությամբ.

2014 թվականին Ռիյո Պիյրոյան Նորվեգիայում դատապարտվել է 8 ամսվա պայմանական ազատազրկման հարկերից խուսափելու պատճառով։ 2016 թվականի հունիսին լույս է տեսել «Raio Piiroja. Õhuvõitleja», գիրքը, որի հեղինակն է մարզական լրագրող Գունար Պրեսը։

Ծանոթագրություն

Գրականություն

Արտաքին հղումներ 
 
 Ֆուտբոլիստի էջը ԷՖՄ պաշտոնական կայքում
 
 Ֆուտբոլիստի էջը footballdatabase.eu կայքում
 

Էստոնացի ֆուտբոլիստներ
Էստոնիայի հավաքականի ֆուտբոլիստներ
Ֆրեդրիկստադի ֆուտբոլիստներ
Վիտեսի ֆուտբոլիստներ
Ֆուտբոլի պաշտպաններ